A uga ye o elemento esencial ta la elaboración final d'o vin. A uga que produce o vin pertenexe a la familia biolochica conoxita como vitaceae, que ye una clasificación de plantas con tendencia a enfilar-se por as superfizies fixas. Ista familia poseye onze cheners diferents, pero nomás a vitis ye intresant como fruita vitivinicola. Aintro d'o chenero vitis esisten 60 espezies, pero nomás a vinifera ye a que proporciona vin (palabra d'orichen indoeuropeu).[9] Entre as atras sesanta espezies de vitis, como por eixemplo: a nordamericana v.labrusca, a v. riparia, a v. aestivalis, a v. rotundifolia, etz. De totas ellas, nomás a Vitis vinifera ye la que proporciona vin con un sabor aceptato por a mayor parti d'as culturas d'a tierra.[10]